stanford-oval/wikipedia huggingface dataset:
בנימין הרלינג

| --- | --- |

 לידה:  18 במרץ 1936 כ"ד באדר ה'תרצ"ו איצקן, רומניה
 פטירה:  19 באוקטובר 2000 (בגיל 64) כ' בתשרי ה'תשס"א הר עיבל
 מדינה:  ישראל 
 השכלה:  ישיבת בני עקיבא כפר הרא"ה  ישיבת כרם ביבנה  ישיבת מרכז הרב 
 תקופת הפעילות:  ? – 19 באוקטובר 2000 
 השתייכות:  ציונות דתית
 מעסיק:  ישיבת בני עקיבא כפר הרא"ה 
 רבותיו:  הרב צבי יהודה הכהן קוק
 חתנים:  הרב מנחם בורשטין,  יואב שורק
 
הרב שמואל בנימין הרלינג (כ"ד באדר ה'תרצ"ו 18 במרץ 1936 - כ' תשרי תשס"א 19 באוקטובר 2000) היה רב ומחנך ישראלי. נהרג בקרב במהלך פיגוע ירי שהתפתח בהר עיבל שליד שכם, לאחר שמחבלים פלסטינים פתחו באש על קבוצת מטיילים.
קורות חייו

שמואל בנימין הרלינג נולד לרחל ויהושע הרלינג באיצקן (אנ'), בבוקובינה שברומניה. באוקטובר 1941 גורש עם משפחתו ועוד כ־150 אלף יהודים לטרנסניסטריה, במה שכונה "צעדת המוות", שם שהו עד לשחרורם בידי הרוסים במרץ 1945. חוויה זו היא שגרמה לו לרצות להיות חייל קרבי בצבא העברי. בסוף שנת 1945 עלה לארץ ישראל עם הוריו, לאחר שקיבלו סרטיפיקט מידי הבריטים.
המשפחה התיישבה בתל אביב, והוא נשלח ללמוד בבית הספר "מוריה" בתל אביב. כן היה חניך בתנועת בני עקיבא בשבט איתנים, שמדריכו היה הרב חיים דרוקמן, אשר התפרסם בכמות הרבנים ואישי הציבור שמבוגריו. בהמשך למד בישיבת בני עקיבא כפר הרא"ה ולאחר מכן השתתף עם חברי גחל"ת (ראו בערך שבט איתנים) בייסוד והקמת ישיבת כרם ביבנה, ישיבת ההסדר הראשונה, לאחר מכן עלה לירושלים לישיבת מרכז הרב שם הוסמך לרבנות, והיווה ביחד עם חבריו לספסל הלימודים את דור התלמידים המשמעותי הראשון של הרב צבי יהודה הכהן קוק. במאי 1956 זכה בפרס לחידושי תורה בכתב של משרד הדתות.
בגיל 22 התגייס לנח"ל המוצנח במסגרת שירות ההסדר שלו, שבו שימש קומונר בתנועת בני עקיבא ואף כיהן כר"מ בישיבת בני עקיבא בשדה יעקב. לאחר שהשתחרר מהצבא שימש מדריך בישיבת נתיב מאיר. לפני סוף לימודיו בישיבה התחתן עם ברכה, ונולדו להם שמונה ילדים. שימש 19 שנים כרב ומחנך בישיבת בני עקיבא בכפר הרא"ה, תחת הנהגתו של הרב משה צבי נריה, והיווה לתלמידיו דגם של רב וצנחן באמצע שנות השישים, דבר נדיר באותה תקופה. ואכן רבים מתלמידיו פנו לשירות צבאי קרבי, והיו מראשוני הדתיים בסיירות המובחרות, כמו סיירת שקד.
לאחר ייסוד גוש אמונים והקמת ההתנחלויות עבר לגור בקדומים. שימש 19 שנים כראש בית המדרש הגבוה באלון מורה וכן במגוון תפקידי חינוך נוספים.
בחוגי ישיבת מרכז הרב נחשב הרב הרלינג לדמות מופת ובעל הנהגות מיוחדות מבחינה דתית, וזכה בשל כך לכינוי "בנימין הצדיק". לאחר מותו קובצו סיפורי מופת עליו בספר זיכרון בשם "איש ימינך".
בכ' בתשרי תשס"א (2000), שבוע אחרי נסיגת צה"ל מקבר יוסף, הצטרף לקבוצת מטיילים לסיור בהר עיבל לתצפית על שכם וקבר יוסף, לשם "שבועת אמונים ליוסף" כהגדרת הקבוצה. אחרי תפילה במקום הותקפו בירי על ידי ערבים ממחנה הפליטים עסכר. למרות גילו המתקדם נטל חלק בקרב יריות ממושך כנושא נשק, ביחד עם ארבעת החיילים המלווים מטעם חטיבת השומרון. בשלב מסוים הוא נפגע בלבו ונהרג במקום. נקבר בקדומים והוא בן 64.
חתניו הם הרב מנחם בורשטין, העומד בראש מכון פוע"ה, והפובליציסט והחוקר יואב שורק.
ב-8 באוגוסט 2019 נרצח בפיגוע נכדו, בן בתו, דביר שורק.
לקריאה נוספת

יואב שורק (עורך), איש ימינך: חייו ודרכיו של הרב שמואל בנימין הרלינג - ליקוטי מעשים מתלמידיו, בני ביתו ומכריו, תשס"ג
הספר השלם "איש ימינך" נמצא ברשת: https://web.archive.org/web/20070926235719/http://www.tsel.org/ravherling/
הערות שוליים

↑  היום חלוקת פרסים לתלמידי ישיבות מצטיינים, הצופה, 6 במאי 1956.
| --- | --- |
בקרת זהויות :  NLI: 987007303924705171  ISNI: 0000 0000 7277 2342  LCCN: no2004017225  VIAF: 51393490   WorldCat (עם VIAF): 51393490
סיטיבנק

| --- | --- |


 נתונים כלליים
 תקופת הפעילות:  18 ביוני 1812 – הווה (212 שנים)
 חברת אם:  סיטיגרופ
 חברות בנות:  Vidacos Nominees  CitiFX Pro  Citibank (China)  Citibank Berhad  Financial Group Banamex  Citibank Canada  Citibank Korea  Citibank Singapore  Citibank Taiwan, Ltd. 
 מיקום המטה:  ניו יורק, ארצות הברית
 בעלות:  ברברה דסואר (יו"רית) סוניל גארג (מנכ"ל)
 ענפי תעשייה:  שירותים פיננסיים
 מוצרים עיקריים:  כרטיסי אשראי, משכנתא, חובות לא מובטחים, בנקאות מסחרית, קו אשראי
 מנכ"ל:  מייקל קורבט 
  
 www.citi.com
 
סיטיבנק (באנגלית: Citibank, N.A.) היא חברת בת בנקאית רב-לאומית השייכת לסיטיגרופ (Citigroup), חברה אמריקאית לשירותים פיננסיים וקבוצת בנקאות שבסיסה בניו יורק. סיטיבנק הוקמה בשנת 1812 בשם "בנק העיר של ניו יורק" (City Bank of New York). לאחר מכן, החברה שינתה את שמה ל-"בנק העיר הלאומי הראשון של ניו יורק" (First National City Bank of New York) לפני ששמה שונה לסיטיבנק.
החברה פועלת ב-19 מדינות, אך הפעילות המרכזית שלה היא בתוך תחומי ארצות הברית. החברה פועלת בעיקר במטרופולינים כגון ניו יורק, שיקגו, לוס אנג'לס ועוד.
נכון לשנת 2023, סיטיבנק הוא הבנק הרביעי בגודלו מבחינת גודל הנכסים בהם הוא מחזיק.
היסטוריה

סיטיבנק הוקמה ב-16 ביוני 1812 בעיר ניו יורק. הנשיא הראשון של החברה היה סמואל אוזגוד, סוחר ופוליטיקאי אמריקאי. לאחר מותו של אוזגוד באוגוסט 1813, ויליאם פיו, אב מייסד אמריקאי, הפך לנשיא החברה, והוא כיהן בתפקיד זה עד 1817.
ב-1831, 2 אנשים, ג'יימס הונימן וויליאם ג. מוררי, ביצעו שוד בבנקים של נשיונל סיטי (סיטיבנק) וגנבו עשרות אלפי דולרים בשטרות ו-398 דובלונים (אנ'). השוד שווה ערך ל-52 מיליון דולר (נכון לשנת 2013).
בשנת 1904, סייע הבנק במימון תעלת פנמה. שנתיים לאחר מכן, ב-1906, 11% מנכסי הממשל האמריקאי הוחזקו בנשיונל סיטי. בתקופה זו, החברה שימשה כבנקאית של חברת סטנדרדט אויל.
בשנת 1914, נשיונל בנק התרחבו למדינות נוספות, ביניהן: בואנוס איירס, הממלכה המאוחדת, סין ועוד. החברה יצאה מרוסיה בשנת 1919 בשל מלחמת האזרחים ברוסיה. ב-1919, נשיונל בנק הפך לבנק הראשון שהחזיק בנכסים שהשווי הכולל שלהם הוא מעל למיליארד דולר.
בשנות ה-30 של המאה ה-21, נשיונל בנק התרחבו ל-100 סניפים ב-23 מדינות שונות. רבים טוענים שהתנהלות הבנק באותה התקופה תחת הנהגתו של מישל, הובילה לשפל הגדול.
הערות שוליים

↑  Citigroup Material Legal Entities באתר Citigroup
↑  United States Securities and Exchange Comission באתר הוועדה לניירות ערך ולבורסות (ארצות הברית) (US SEC)
↑  FRB: Large Commercial Banks-- September 30, 2024, www.federalreserve.gov
↑  Justin Fox, Citibank: Teetering Since 1812, TIME, ‏2009-01-21 (באנגלית)
1 2  Jeff Nilsson, First Bank Robbery in United States, The Saturday Evening Post, ‏2013-03-16 (באנגלית אמריקאית)
↑  stevefraser, Steve Fraser, Locked into the Bailout State, TomDispatch.com, ‏2009-02-10 (באנגלית)
↑  "The Learning Network". The New York Times (באנגלית אמריקאית). ISSN 0362-4331. נבדק ב-2025-01-04.
| --- | --- |
בקרת זהויות :  NLI: 987007573076605171  CiNii: DA11917593  GND: 6529572-9  ISNI: 0000 0004 0594 0771  LCCN: n80030671  NKC: osa2013779348  VIAF: 138281743   WorldCat (עם VIAF): 138281743
מידברן

| --- | --- |

 סוג:  אירוע אמנות וביטוי עצמי
 מדינה:  ישראל ישראל
 מיקום:  הנגב 
 מועדים
 תאריכי פעילות:  2014–הווה (כ־11 שנים) 
 קואורדינטות:  30°53′04″N 34°43′43″E﻿ / ﻿30.884444444444°N 34.728611111111°E﻿ / 30.884444444444; 34.728611111111
 midburn.com?lang=en
  (למפת צפון הנגב מוגדלת) מידברן(למפת צפון הנגב רגילה) מידברן(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מידברן(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מידברן he
 
האפיג'י - מידברן 2017
שקיעה אחרונה במידברן 2017
מידברן (באנגלית: Midburn) הוא אירוע אמנות וביטוי עצמי מוחלט[דרושה הבהרה] המופק על ידי עמותה רשומה בעלת שם זהה. האירוע נערך בנגב החל משנת 2014 ומתבסס על עשרה עקרונות. האירוע הוא הגרסה המקומית לאירוע ברנינג מן הנערך מדי שנה במדבר הסלע השחור שבצפון מדינת נבדה שבארצות הברית. האירוע מוגדר כאירוע אזורי רשמי של קהילת האיש הבוער העולמית, והוא האירוע השני בגודלו בעולם מחוץ לארצות הברית, שני בגודלו לאירוע בדרום אפריקה.
מקור השם מידברן לא לגמרי הוסכם, אחד ההסברים הוא צירוף המילים מדבר ושרפה ("Burn") וכן מתוך "מיידיות" - אחד מעקרונות היסוד של האירוע והקהילה' הסבר אחר הוא הלחם שם Middle East Burning Man שיצר את MidBurn.
פרטי האירוע

חזון העמותה: לעודד וליצור מרחבים חווייתיים מבוססי השתתפות, המעוררים השראה ומניעים להתפתחות חברתית, סביבתית ותרבותית. על פי חזון זה, העמותה תסייע להפקת האירוע, אך את תוכן האירוע כולו יצרו מתנדבים ומשתתפים שיתנו מזמנם ומכספם ללא תמורה או רווח ולרווחת כלל משתתפי האירוע "גיפטינג".
האירוע הוא בתשלום ומשמש את ההפקה לשמירה על שלום המשתתפים, אבטחה, בטיחות, מרפאה, חמ"ל, רישוי, כירטוס, תחזוק אתר המידע והמכירה של הכרטיסים.
למשתתפים אסור לרכוש או למכור דבר בזמן האירוע, מלבד קרח שנמכר באופן מרכזי ומבוקר. כל דבר הניתן בזמן האירוע חייב להיות בחינם.
עשרת העקרונות של מידברן

האירוע מבוסס על עשרה עקרונות אשר נכתבו בידי לארי הארווי, מייסד אירוע הברנינג מן:
הכללה מוחלטת: כל אחד יכול להשתתף באירוע מתוך כבוד והערכת השונה ושלילת דעות קדומות.
הענקת מתנות: נתינה ללא ציפייה לתמורה או מחויבות להחזיר טובה.
אי מסחריות: על מנת לשמר את רוח הנתינה כל סוג של מסחר או סחר חליפין, אסור. בנוסף, המשתתפים מתבקשים שלא לבצע עסקאות, לפרסם או להפיץ רעיונות מסחריים ומותגים.
הסתמכות עצמית מוחלטת: עידוד עצמאות, עשייה עצמאית וגילוי יכולות אישיות.
ביטוי עצמי מוחלט: כל פעילות באירוע וכל המתנות הניתנות הן תוצר של ביטוי עצמי ואף אחד חוץ מהיוצרים לא יקבע את תוכנן. למרות זאת, על הנותנים להבין ולכבד את מקומם ורצונותיהם של המקבלים.
מאמץ קהילתי: קהילת מידברן מעודדת ומאמינה בעשייה משותפת ומקדמת כל סוג של עשייה קבוצתית, חיבור חברתי, מרחבים ציבוריים, עבודות אמנות וכל שיטות התקשורת המקדמות אותם.
אחריות אזרחית: כל משתתף באירוע לוקח אחריות על עצמו ועל הסובבים אותו. המארגנים פעילויות באירוע ייקחו אחריות על שלומם ורווחתם של המשתתפים ויעשו זאת בהתאם לחוקי המקום והמדינה.
אי השארת עקבות: מתוך רצון לשמור על הסביבה, אין להותיר פסולת או כל סימן אחר שיפגע בסביבה. חובה על כל המשתתפים לנקות את המרחב בסיומו.
השתתפות: שינוי מסוים באדם או בחברה, יכול לקרות רק תוך כדי השתתפות אקטיבית בנעשה. לכן, כולם מוזמנים להשתתף באירוע.
מיידיות: המשתתפים נקראים לחוות את עצמם ואת סביבתם בצורה מיידית ובלתי אמצעית.
מחלקות ההפקה

כל מחלקות ההפקה מנוהלות בידי משתתפים מתנדבים המשלמים כרטיס במחיר מלא ונותנים מזמנם בזמן ההכנות לאירוע ובזמן האירוע כתרומה לקהילה וללא כוונת רווח. עם זאת העמותה משלמת למעלה ממיליון ש"ח לחברת הפקות.
מפ"ץ (המחלקה לפרויקטים ציבוריים): היא הגוף המתכנן והמקים הראשוני של האירוע. אלה יגיעו ראשונים למקום האירוע ואלה שיסגרו את האירוע אחרי עזיבת כל המשתתפים.
תקשורת ותוכן: אחראית על הקשר שבין העמותה, הצוות המוביל ומשתתפי האירוע והקהילה. המחלקת מפעילה את כל ערוצי המדיה של מידברן.
מרפאה: מתן מענה רפואי למשתתפי האירוע כטיפול ראשוני. אלה גם יסייעו בהעברת הטיפול למד"א במקרה הצורך.
חב"ק: (חדר בקרה): הוא חמ"ל האירוע: אחראי על מערכות הקשר, ניהול אירועים והקשר שבין כל המחלקות אל ארגוני הביטחון, מד"א, כיבוי אש, עירייה ועוד.
נוודים: סיוע על שמירת הסביבה, ביטחון תושבי העיר הזמנית, אוזן קשבת למשתתפים. הנוודים אינם אנשי משטרה או אנשי ביטחון.
סייף זון: מפעילה את המרחב הבטוח, אזור מופרד שמאפשר טיפול והרגעות למשתתפים החווים דחק רגשי.
מיט"ה: המחלקה לעידוד מיניות בריאה ומניעת הטרדה מינית בזמן האירועים וביניהם.
גייט: (שער): המחלקה אחראית על הכירטוס לפני כניסה לאירוע.
גריטרים: המחלקה אחראית על קבלת הפנים החברתית של המשתתפים. אחראית על יצירת תהליך טרספורמטיבי של הבאים לאירוע ולוודא כי אכן מוכנים לקראת החוויה במלואה.
הסלון: אחראיים על אזור הסלון המשותף של האירוע, בו כל משתתפי האירוע יכולים לקחת חלק בעיצוב, הופעה וביטוי עצמי אחר.
אש: הוא צוות לשמירה על הבטיחות באש ועל חוויות ויצירת מופעי אש מאורגנים ומתואמים עם כיבוי האש.
קרחנה: המקום בו אפשר לרכוש קרח בזמן האירוע. זהו הגוף היחיד שמורשה לקבל כספים בעלות מפוקחת וקבועה מראש.
טקס תה במצפן - מידברן 2018מט"ר (מזעור טביעת רגל): הוא הגוף שאחראי על מזעור הנזק לסביבה, ייעוץ ומתן מענה לטיפול בפסולת עבור כל משתתפי האירוע. נקראת גם חשל"ש - חומר שאינו שייך.
מתנדבים: מחלקה המעודדת השתתפות פעילה באירוע, מסייעת למחלקות השונות לגייס משתתפים ומתנדבים שיבטיחו את קיום האירוע.
תנועה: מחלקה האחראית על זרימת התנועה בכניסה לאירוע עם כלי רכב, סידור הרכבים סביב האירוע וחילוץ כלי רכב.
טק-איט: מחלקת פיתוח ותחזוקת מערכות המידע של מידברן. מערכות המידע ומכירת הכרטיסים.
הנגשה: עידוד משתתפים עם המוגבלויות לאירוע ומציאת פתרונות עבור משתתפים עם מוגבלויות שונות, כתמיכה בעקרון ההכללה הרדיקלית.
מרכזיה: הוא מרכז המידע בזמן האירוע האירוע, אבדות ומציאות ופרסום אירועים תוך כדי האירוע.
תמיכה: מחלקה התומכת במשתתפי האירועי לפני ואחרי האירוע במתן מענה בכל נושא הקשור לאירועים ולקהילה.
מטבח מתנדבים: גוף הפקה המספק הסעדה למתנדבי ההפקה בלבד.
מחלקת מחנות נושא (קאמפרי): מנהלת את הקשר עם מחנות הנושא השונים.
ארטרי: מנהלת את הקשר עם מובילי המיצגים.
ארט-קארס: מנהלת את הקשר עם מובילי המיצגים הניידים - החלה לפעול משנת 2019.
הון אנושי: מחלקה לעידוד השתתפות, התנדבות, גיוס מובילי מחלקות, הקצאות, תכנון וביניין כוח האדם.
מחנות נושא

רוב משתתפי האירוע משתייכים למחנה נושא, שאר משתתפי האירוע נקראים Free Campers (עצמאיים) בשטח.
מחנות נושא יכולים לרכוש מההפקה מבעוד מועד חשמל, מים ואיסוף מים אפורים לשימוש חברי המחנה ולשירות המשתתפים המבקרים במחנה. מחנות הנושא מקבלים מיקום מובטח בעיר ולכן חייבים לעמוד במספר תנאים: להציע בילוי אינטראקטיבי, מזמין ובעל תוכן ישים, לייצר אווירה ונוכחות ויזואלית, לעמוד בתנאי הרישוי (גז, חשמל, בטיחות ועוד), על המחנה לקיים את עשרת העקרונות ובמיוחד לא להשאיר עקבות, המחנה יסתמך על עצמו וידאג לכל צרכיו.
לכל מחנה מוקצה שטח באופן יחסי לכמות חברי המחנה, מתוך השטח שהוגדר 80% ממנו הוא ציבורי לרווחת כל משתתפי האירוע והיתרה היא שטח פרטי של חברי המחנה (מטבח, סלון, לינה וכו').
מיצבים

כ-10% מתקציב הפקת האירוע מוקדש לאמנות. משתתפי האירוע מוזמנים לתרום מזמנם ותקציבם להקמת מיצגים ומיצבים להנאת המשתתפים.
המיצבים מפוזרים ברחבי העיר ובכיכר המרכזית. מיצגים רבים נשרפים במהלך האירוע באופן מבוקר (לא כולם), ואלה חייבים להיות בנויים מעץ שאינו מזהם את הסביבה.
מבנה העיר

העיר הזמנית נבנית בצורת מעגל, כשהציר המרכזי נקרא "פלאיה" (חוף ים בספרדית).
הרחוב הפנימי ביותר נקרא הטיילת ובנוסף לו 3–4 רחובות נוספים (משתנה משנה לשנה) כשכל רחוב הוא מעגל גדול יותר מהקודם לו. כל מקטע ברחוב מוגדר כ"שעה" כך שהמקטע הדרומי ביותר למשל נמצא בשעה 6:00.
"מחלקת מחנות נושא" מקבלת את בקשות המחנות השונים והמיצגים ומשבצת אותם כחודש לפני האירוע על פני שטח העיר ומגדירה את גודל כל מחנה ואזורי ה-Free Campers (השטחים למשתתפים שאינם חלק ממחנה נושא). בעת שיבוץ המחנות נלקחים בחשבון מאפייני המחנה, מידת הרעש, שעות הפעילות וההתאמה שלו לקהלים השונים.
האפיג'י, הטמפל והשריפות

במרכז המעגל הפנימי ביותר מוצב המיצג המרכזי שנקרא האפיג'י (Effigy באנגלית: דמות עץ), בנבאדה דמוי אדם ובישראל דמויי איש ואישה. האפיג'י מהווה את הלב החי והזמני של העיר ומהווה מוקד משיכה לתושבי העיר ותזכרות לזמניות שלה. כל שנה הפסל נבנה מחדש על ידי קבוצת מתנדבים המובילה לעיר את הפסל בחלקים ומרכיבה אותו במקום. הפסל מעוצב באופן שונה ונבנה גבוה יותר משנה לשנה. בשנת 2017 הפסל עוצב כאיש ואישה בעלי זוג כנפיים משותפות.
פסל האפיג'י נשרף בערב שלפני הערב האחרון של האירוע, השרפה מתחילה במופע אש (נקרא קונקלייב) שנערך על ידי שבט האש שיוצא במחול סביב הפלאייה לקרוא למשתתפי האירוע, לאחריו תחל השרפה. עם קריסת הפסל מתחילות החגיגות והמסיבות, יש הרואים בטקס שרפה ולידה מחדש, יש הרואים בה התפוצצות אנרגיה מרוממת, בעיטה בממסד ועוד.
הטמפל (המקדש) גם הוא מיצג המוצב העיר (לרוב בדיפ פלאיה), הוא מהווה אתר הנצחה. במהלך האירוע המשתתפים מורשים לבקר בתוכו ולשבת בצילו בשקט. הטמפל נשרף בערב האחרון לאירוע ומציין את סיומו. בשונה מהאפיג'י בזמן שריפתו המשתתפים אינם חוגגים אלא יושבים בשקט במעגל סביב המקדש עד לשרפתו המוחלטת. בשנת 2017 עוצב כמקדש כשתקרתו כולה אריחים עליהם נכתבו הקדשות וחלומות של המתנדבים שתרמו לבנייתו.
אירועי מידברן לאורך השנים

2014 - אירוע מידברן הראשון נערך בין ה-3 ל–7 ביוני 2014 והשתתפו בו 2,846 איש. במהלך האירוע נבנתה עיר זמנית ברמת ציפורים, בסמוך למדרשת שדה בוקר. באירוע הוצגו עשרות מיצגים וכן פסל איש ואישה אשר נשרפו בשיאו של האירוע.
2015 - אירוע מידברן 2015 התקיים ב-20 עד 24 במאי והשתתפו בו מעל 6,000 אנשים.
2016 - אירוע מידברן 2016 התקיים ב-8 עד 12 ביוני והשתתפו בו מעל 8,500 אנשים. החל משנה זו פועל באירוע חדר בקרה אותו מפעילים המארגנים כדי לנהל את האירוע טוב יותר ולקשר בין מנהלי האירוע למשטרה, כיבוי אש, מד"א, והמועצה האזורית.
2017 - אירוע מידברן 2017 התקיים ב-28 במאי ועד ל-2 ביוני והיה הגדול ביותר שנערך עד שנה זו, כאשר השתתפו בו כ-10,700 אנשים. אירועי ההקמה החלו כבר ב-10 במאי. כ-170 מחנות נושא הציעו תוכן, חלקו אינטראקטיבי, ונוכחות ויזואלית וקולית לרווחת משתתפי האירוע. כ-400 מייצבים/מייצגים אומנותיים הוצבו ברחבי העיר. לראשונה התאפשר פינוי פסולת מבוקר במקום ובאופן מופרד, לאחר שבשנים קודמות על המשתתפים היה לקחת את הפסולת איתם.[דרוש מקור]
2018 - אירוע מידברן 2018 התקיים ב-14 ועד ל-19 במאי, בו השתתפו 11,900 אנשים
2019 - אירוע מידברן 2019 תוכנן להתקיים מ-4 ביוני ועד ל-9 ביוני אך בוטל בגלל קושי באיתור מקום מתאים וקבלת אישורים מצה"ל. במקומו התקיים אירוע במתכונת מצומצמת בין 30 באוקטובר ועד ל-2 בנובמבר בפארק המוטורי בערד בשם "Burn InMotion" עם 4000 משתתפים.
2020 - אירוע מידברן השנתי תוכנן להתקיים בפורמט InMotion כמו בשנת 2019, בין התאריכים 6–10 באוקטובר. עקב מגבלות קורונה האירוע בוטל.
2021 - אירוע מידברן השנתי התקיים בתאריכים 25–30 באוקטובר באזור היישוב דריג'את, עם 5,000 משתתפים.
2022 - אירוע מידברן השנתי התקיים בתאריכים 10–15 באוקטובר באזור היישוב דריג'את, עם 7,500 משתתפים.
2023 - אירוע מידברן השנתי שהיה עתיד להתקיים בתאריכים 6–11 בנובמבר עם כ-8,000 משתתפים. האירוע בוטל בעקבות הטבח בפסטיבל נובה ומלחמת חרבות ברזל. צוות מארגני המידברן קיים מפגש הכנה בשטח האירוע בחוות טל אור בדרום כאשר החלה מתקפת החמאס ב-7 באוקטובר, במהלך הבריחה של אנשי צוות הביתה נקלעו חלקם לירי מחבלים, ד"ר חגית רפאלי מישקין נרצחה.
לבוש

האירוע מתאפיין בלבוש ססגוני חופשי, המשתתפים מוזמנים להביע את עצמם באמצעות לבוש באופן מאפשר וחופשי ככל העולה על רוחם.
רבים מהמשתתפים בוחרים בלבוש שמתאים לאקלים המדברי באופן שמזכיר את הדמויות מהסרט מקס הזועם: כביש הזעם, מראה אפוקליפטי רדיקלי מלווה במסכות אבק או בנדנות, משקפי אבק מעוצבות, כובעים מעוצבים ומוגזמים ואיפור.
למרות אווירת הביטוי החופשי, עירום מלא במידברן אסור בשטחי הפלאייה. עירום מלא מותר בשטחים הפרטיים או שטחי המחנות שמאפשרים עירום, אלה מורשים לגילאי 18+ ומגודרים באופן ברור ואינטימי.
עיר פוגשת מדבר

"עיר פוגשת מדבר" הוא פרויקט חברתי-תרבותי שנועד לחבר בין מרחבים ציבוריים ביישובים פריפריאליים לאמנות שמקורה במידברן. מטרת הפרויקט היא להנגיש יצירה מקורית איכותית לאוכלוסייה בפריפריה, לחזק את מעמד האמן היוצר ודימוי המידברן ולקדם את חזון עמותת מידברן: לעודד וליצור מרחבים חווייתיים מבוססי השתתפות, המעוררים השראה ומניעים להתפתחות חברתית, סביבתית ותרבותית. עד כה מיצבי אמנות מהפלאיה הועברו לבית השנטי, מדרשת שדה בוקר, בת ים ועד סוף שנת 2017 תוצגנה שתי עבודות דימונה ובירושלים.
תגובות לאירוע

בשנת 2014 האירוע עורר הדים בתקשורת מספר חודשים לפני תחילתו ופורסמו עליו כתבות בעיתונות ובטלוויזיה. לאחר מכן זכה האירוע להדים חיוביים בתקשורת ואף לבדיחה במונולוג הפתיחה של קונאן או'בריאן.
בשנת 2015 המשטרה ביקשה שלא לאפשר את קיום האירוע מספר שבועות לפני תחילתו. על פי המארגנים המשטרה הוסיפה דרישות שלא הוסכמו מראש כמו התקנת מצלמות אבטחה, איסור הכנסת כלי רכב בכל זמן האירוע, איסור התערטלות בשטחים הציבוריים. לבסוף אושר קיום האירוע לאחר הגשת בקשות לבית המשפט לבטל את צו עצירת ההקמה והאירוע התקיים כסידרו.
בסוף שנת 2017 פורסם כי תושבי שדה בוקר הסמוך מתנגדים למפגעי האבק והרעש שיוצר האירוע. לעומתם ראש מועצה אזורית רמת הנגב, ערן דורון, טען שהאירוע הוא חשוב ומכניס, אך 98 אחוזים מהשטחים מוחזקים בידי הצבא, משרד הביטחון או רשות הטבע והגנים. דרושים לדבריו כ–2000 דונם לקיומו של האירוע. לבסוף האירוע נקבע באותו אזור באופן רשמי.
אירועי מידברן 2020 התקיים בצל מגפת הקורונה העולמית. ודרש התכוננות מיוחדת, הצגת אישורי בריאות נוספים ובדיקת קורונה שלילית. תוך כדי הגדרת כמות משתתפים קטנה יותר מהתכנון המקורי.
אירועי מידברן 2021–2022 התקיימי בשטח שקרוב לאזורים מיושבים, נושא שהעלה התנגדויות מצב התושבים ותלונות למועצה האזורית בבקשה להגביל את הרעש בשעות הלילה. בתוכנית "חתונה ממבט ראשון" הופיעה אחת המשתתפות בזמן בילוי במידברן.
ראו גם

דאדא
שיבוש תרבות
כלכלת מתנה
לקריאה נוספת

אייל ליאני, מידברן ה-Burning Man הישראלי. הוצאת ביתן (זמורה-ביתן לשעבר). 2016
ראם שמואלביץ', מידברן: יֵצֶר הטוב, הוצאת הקיבוץ המאוחד, 2022
הערות שוליים

↑  עשרת העקרונות, באתר מידברן, "ביטוי-עצמי מוחלט"(הקישור אינו פעיל)
↑   במידברן מוכיחים שאפשר לקיים חברה בלי כסף, באתר הארץ, 12 ביוני 2016
↑  עשרת העקרונות
↑  דוח כספי 2016 - מידברן (ע"ר).pdf, באתר www.guidestar.org.il
↑  השתתפות | Midburn, באתר Midburn | מידברן
↑  "כרטיסים למידברן 2018 - מידברן )'(Midburn". מידברן)'( Midburn. נבדק ב-2018-01-02.(הקישור אינו פעיל)
↑  משה גלעד, בשל היעדר אישור מצה"ל, בוטל השנה פסטיבל "מידברן", באתר הארץ, 6 במרץ 2019
↑  יפעת מנהרדט, ד"ר חגית רפאלי-מישקין הגיעה לתכנן את פסטיבל מידברן ונרצחה: "האמא הכי מגניבה", באתר ynet, 2 בנובמבר 2023
↑  קונאן או'בריאן מזכיר את מידברן במונולוג הפתיחה של תוכניתו, 2014
↑  שני ליטמן, איתי שטרן, פסטיבל מידברן בסכנת ביטול, באתר הארץ, 17 במאי 2015
↑  איתי שטרן, פסטיבל מידברן יתקיים כסדרו: ללא התערטלות ועם מצלמות אבטחה, באתר הארץ, 18 במאי 2015
↑  אייל ליאני, מידברן ה-Burning Man הישראלי, ת"א: הוצאת ביתן (זמורה-ביתן לשעבר), 2016
↑  משה גלעד, סכנה לקיומו של פסטיבל מידברן. לא מוצאים שטח מתאים, באתר הארץ, 31 בדצמבר 2017
↑   עפרי אילני, "מידברן: יֵצֶר הטוב" מתאר את הפסטיבל כאוטופיה חברתית, באתר הארץ, 4 בינואר 2023
| --- | --- |
בקרת זהויות :  NLI: 987011875575305171  NKC: ko2018986196  VIAF: 85152501103110681599   WorldCat (עם VIAF): 85152501103110681599 
סוכת מציל במדבר, מיצג לדוגמה. מידברן 2017
מפת מחנות נושא
שריפת האפיג'י - מידברן 2015
נאחזת בקרח

| --- | --- |

 סוגה:  דרמה
 שחקנים:  קאיה סקודלריו  שרה רייט  ויל קמפ  סבטלנה יפרמובה  דייוויד ג'יימס אליוט  ג'וני וייר  מיטשל אדוארדס  ג'נוארי ג'ונס  אמנדה ג'ו  אוון רודריק  וילו שילדס  מורגן קלי 
 ארץ מקור:  ארצות הברית 
 שפות:  אנגלית
 מספר עונות:  1
 מספר פרקים:  10
 הפקה
 חברת הפקה:  Safehouse Pictures
 הפצה:  נטפליקס 
 שידור
 רשת שידור:  נטפליקס
 תקופת שידור מקורית:  1 בינואר 2020 – הווה 
 קישורים חיצוניים
 https://www.netflix.com/title/80201590
 דף התוכנית ב-IMDb
 
נאחזת בקרח (באנגלית: Spinning Out) היא סדרת דרמה אמריקאית, שנוצרה על ידי סמנתה סטרטון ושודרה לראשונה בנטפליקס ב-1 בינואר 2020.
עלילה

קאט בייקר, היא מחליקה על הקרח רווקה הנמצאת במסלול הבטוח להצלחה כלל עולמית, אך מחליטה לתלות את המחליקיים לאחר נפילה הרת אסון שהורידה אותה ממסלול התחרות. כאשר קאט מנצלת את ההזדמנות להמשיך בקריירה שלה כמחליקה זוגית עם בן זוג מוכשר, אך בעל אופי מרדני, היא מסתכנת בחשיפת סוד גדול. על משטח הקרח ומחוצה לו, קאט ובן זוגה החדש יתמודדו עם סיכונים מאיימים, פגיעה בגוף ובנפש, הקרבה כלכלית ואפילו בהתפרקות נפשית פוטנציאלית בדרכם להגשים את חלומם להשתתף באולימפיאדה.
שחקנים ודמויות > דמויות ראשיות

קאיה סקודלריו - קאט בייקר מחליקת קרח תחרותית שנאבקת בחשאי בהפרעה דו קוטבית
ווילו שילדס - סרינה בייקר, אחותה הצעירה של קאט
אוון רודריק - ג'סטין דייוויס, מחליק ממשפחה עשירה שמחפש בת זוג חדשה להחלקה לאחר שהקודמת נפלה ונפצעה, מוניטין של ילד רע שלא שומר על בנות הזוג שלו להחלקה
דייוויד ג'יימס אליוט - ג'יימס דייוויס, אביו של ג'סטין
שרה רייט אולסן - מאדי דייוויס, אמו החורגת של ג'סטין ואשתו השנייה של ג'יימס
סבטלנה יפרמובה - דאשה פיודורובה, המאמנת של ג'סטין וקאט
אמנדה ג'ו - ג'ן, חברתה הטובה של קאט ומחליקה שותפה
מיטשל אדוארדס - מרקוס, חברתה של קאט
קייטלין ליב - לאה מחלקיה מתחרה שהייתה אמורה להיות בת הזוג של ג'סטין להחלקות אך קאט החליפה אותה
ויל קמפ - מיטש, המאמן של סרינה
ג'נוארי ג'ונס - קרול בייקר, אמה של קאט וסרינה שגם היא סובלת מהפרעה דו קוטבית, הייתה מחליקה בעבר אך לטענתה נאלצה להפסיק מכיוון שנכנסה להריון עם קאט.
שחקנים ודמויות > דמויות משניות

ג'וני וייר - גבריאל ריצ'רדסון
צ'רלי הוסון - ד"ר פארקר
איליי בראון - דייב
הפקה

צילומי הסדרה נערכו באונטריו, קנדה במא 2019.
הערות שוליים

↑  Petski, Denise (10 בדצמבר 2019). "'Spinning Out' Trailer: Kaya Scodelario & January Jones Star In Intense Netflix Figure Skating Drama". Deadline Hollywood. נבדק ב-10 בדצמבר 2019. {{cite web}}:  (עזרה)
↑  Andreeva, Nellie; Petski, Denise (11 באוקטובר 2018). "Emma Roberts To Topline Figure Skating Drama Series 'Spinning Out' For Netflix". Deadline Hollywood. נבדק ב-11 באוקטובר 2018. {{cite web}}:  (עזרה)
סרקת

| --- | --- |

 תרבות:  דת מצרים העתיקה 
 
סרקת היא אלת ריפוי העקיצות והנשיכות הארסיות במיתולוגיה המצרית. במקורה היא האלה של העקרב. היא נתפסת במיתולוגיה המצרית כאלה שיש לה יכולת לרפא את תופעות הלוואי הנובעות מעקיצות עקרב ומהכשות נחש. היא מתוארת לעיתים כאישה עם עקרב המעטר את הכתר שלה. היא מחזיקה ביד אחת ענח' שהוא סמל לחיים וביד השנייה היא מחזיקה מטה המייצג כוח.
ראו גם

אלוהויות במצרים העתיקה
לקריאה נוספת

Zauzich, Karl-Theodor (1992). Hieroglyphs Without Mystery. Austin: University of Texas Press. p. 69.
פסל של סרקת מתוך קבר תות ענח' אמון, המוזיאון המצרי בקהיר.
סיינו

סיינו (בבלארוסית: Сянно; בפולנית: Sienno) היא עיירה במחוז ויטבסק שבבלארוס, בה התקיימה עד השואה קהילה יהודית גדולה.
תולדות היישוב

סיינו נזכרת לראשונה בשנת 1534, ומתחילת המאה ה-17 השתייכה למשפחת האצולה הפולנית סאפייהה (Sapieha). בחלוקת פולין בשנת 1772 נכללה העיירה בתחום האימפריה הרוסית.